
Miercuri, 9 aprilie 2025, va avea loc la Facultatea de Litere, Departamentul de Științe ale Comunicării, conferința pe tema „Bibliometric Perspectives on Open Science: Exploration and Evaluation of Research" susținută de conf. univ. dr. Gustaf Nelhans din Suedia.
Conferința este organizată de conf. univ. dr. Octavia Madge, cadru didactic la Facultatea de Litere a Universității din București și la Școala Doctorală în Științe ale Comunicării și va fi urmată de o sesiune Q&A.
Gustaf Nelhans este conferențiar la Școala Suedeză de Biblioteconomie și Știința Informării (SSLIS) de la Universitatea din Borås, Suedia. Cercetările sale se concentrează pe performativitatea indicatorilor scientometrici, explorând aspectele teoretice, metodologice și de politică de cercetare ale publicării academice prin prisma Studiilor de Știință și Tehnologie. Conf. dr. Nelhans și-a obținut doctoratul în Teoria Științei la Universitatea din Göteborg în 2013. A fost membru al grupului de referință constituit la nivelul Bibliotecii Naționale a Suediei pentru a dezvolta linii directoare naționale pentru știința deschisă, este numit membru al board-ului Consiliului Consultativ al Bibliotecii Naționale a Suediei și membru al Consiliului Consultativ European de Cercetare Springer Nature. În calitate de director al Data as Impact Lab la SSLIS, Conf. univ. dr. Gustaf Nelhans servește drept coordonator în infrastructura națională Huminfra și conduce proiectul de evaluare a cercetării la Agenția Suedeză pentru Energie.
Mai multe informații pot fi accesate pe site-ul facultății de Litere aici.




